ประกวดภาพวาด ออมมรดกศิลป์ แผ่นดินแม่
เชิดชูพระเกียรติคุณองค์ อัคราภิรักษศิลปิน,ร่วมเทิดพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และเพื่อให้เยาวชนได้มีเวทีแสดงความสามารถด้านศิลปะ ธนาคารออมสิน จัดการประกวดวาดภาพแนวคิด ออมมรดกศิลป์ แผ่นดินแม่ ชิงถ้วยพระราชทาน สมเด็จพระเทพรัตน ราชสุดาฯ สยามบรมราชกุมารี และเงินรางวัลรวม 1.77 ล้านบาท ซึ่ง ชาติชาย พยุหนาวีชัย ผู้อำนวยการธนาคารออมสิน เปิดเผยว่า กิจกรรมนี้จัดขึ้นเป็นปีที่ 3 เพื่อเทิดพระเกียรติและเชิดชูพระเกียรติคุณสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ในฐานะทรงเป็น อัคราภิรักษศิลปิน ทรงพระปรีชาสามารถล้ำเลิศทุกแขนง ซึ่งคณะกรรมการตัดสิน นำทีมโดย ศ.เกียรติคุณ อิทธิพล ตั้งโฉลก และศาสตรเมธี ดร.เฉลิมชัย โฆษิตพิพัฒน์,ศาสตรเมธี ดร.เฉลิมชัย โฆษิตพิพัฒน์ ศิลปินแห่งชาติ ได้แนะนำผู้ที่จะส่งผลงานเข้าประกวดว่า ทุกคนต้องแสดงความคิดสร้างสรรค์ของตนเองให้เต็มที่ ต้องศึกษาค้นคว้าหาข้อมูลและตีโจทย์ให้แตก ซึ่งงานศิลปะต้องแสดงตัวตนที่ชัดเจนออกมาให้โดดเด่นเป็นที่สะดุดตา ต้องมีความหมาย และสามารถสร้างความประทับใจให้กับผู้ที่ชื่นชมผลงานศิลปะเหล่านั้นได้ด้วย,การจัดการประกวดวาดภาพในปีนี้มีความพิเศษกว่าทุกครั้งคือ มีกิจกรรมโรดโชว์ไปตามมหาวิทยาลัยที่เป็นศูนย์กลางทั้ง 4 ภูมิภาค และมีการบรรยายพิเศษเกี่ยวกับมุมมองศิลปะ เพื่อเปิดโอกาสให้นักเรียน นักศึกษา หรือผู้สนใจทั่วไป ได้รับฟังแนวคิด และประสบการณ์จากวิทยากรและศิลปินที่มีชื่อเสียง นอกจากนี้ ยังได้เพิ่มศูนย์รับผลงานทั้ง 3 ภูมิภาค ได้แก่ มหาวิทยาลัยเชียงใหม่, มหาวิทยาลัยมหาสารคาม และ มหาวิทยาลัยทักษิณ สงขลา หลักเกณฑ์การประกวดที่สำคัญคือ เจ้าของผลงานที่ส่งเข้าประกวดต้องมีสัญชาติไทย และสร้างสรรค์ผลงานด้วยความคิดของตนเอง ที่สำคัญก่อนส่งผลงานเข้าประกวด ต้องสมัครเป็นสมาชิกเว็บไซต์ gsbgen.com ซึ่งการประกวดแบ่งออกเป็นประเภทบุคคลทั่วไป และประเภทเยาวชน อายุ 15-18 ปี, อายุ 11-14 ปี และอายุ 7-10 ปี ผลงานต้องเป็นงานศิลปะมีลักษณะโดยรวมเป็น 2 มิติ โดยเป็นผลงานที่ไม่เคยถูกตีพิมพ์หรือส่งเข้าประกวดที่ใดมาก่อนและไม่ติดลิขสิทธิ์ใดๆ ส่งผลงานได้ถึงกลาง เดือน ก.ย.2561 พิธีมอบรางวัลจะมีขึ้นในเดือน พ.ย. จากนั้นผลงานที่ได้รับรางวัลทุกชิ้นจะนำไปจัดแสดง ที่หอศิลปวัฒนธรรมกรุงเทพมหานคร (BACC) ในช่วงเดือน ธ.ค. 2561 ผู้สนใจดูรายละเอียดการส่งผลงานได้ทางเว็บไซต์ ,www.gsb.or.th, และ ,www.gsbgen.com, รวมถึง Facebook Fanpage ,ประกวดวาดภาพ ธนาคารออมสิน,.
ร่วมเทิดพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และเพื่อให้เยาวชนได้มีเวทีแสดงความสามารถด้านศิลปะ ธนาคารออมสิน จัดการประกวดวาดภาพแนวคิด ออมมรดกศิลป์ แผ่นดินแม่
ออมมรดกศิลป์ แผ่นดินแม่,ประกวดภาพวาด,อัคราภิรักษศิลปิน,เฉลิมชัย โฆษิตพิพัฒน์,ชาติชาย พยุหนาวีชัย